Document ID: 31993R0314

ΚΑΝΟΝΙΣΜΟΣ (ΕΟΚ) αριθ. 314/93 ΤΗΣ ΕΠΙΤΡΟΠΗΣ της 11ης Φεβρουαρίου 1993 για την τροποποίηση του κανονισμού (ΕΟΚ) αριθ. 3158/86 σχετικά με τα ειδικά μέτρα εποπτείας που εφαρμόζονται στις εισαγωγές του χυμού πορτοκαλιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και ιδίως το άρθρο 18 παράγραφος 2-
Εκτιμώντας:
ότι με τον κανονισμό (ΕΟΚ) αριθ. 3518/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1052/88 (4), στο πλαίσιο των ειδικών μέτρων εποπτείας, η εισαγωγή χυμού πορτοκαλιών εξαρτάται από την έκδοση πιστοποιητικού εισαγωγής-
ότι οι όροι εμπορίας του χυμού πορτοκαλιών του κωδικού ΣΟ 2009 11 99 χαρακτηρίζονται από τον ισχυρό ανταγωνισμό των τρίτων χωρών που προσφέρουν σημαντικές ποσότητες σε τιμές χαμηλότερες από εκείνες που διαμορφώνονται στην Κοινότητα- ότι πρέπει συνεπώς να προστεθεί η εν λόγω διάκριση στον κατάλογο των κωδικών ΣΟ που εμφαίνονται στο άρθρο 1 του κανονισμού (ΕΟΚ) αριθ. 3518/86,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 πρώτο εδάφιο του κανονισμού (ΕΟΚ) αριθ. 3518/86, ο κατάλογος των κωδικών ΣΟ αντικαθίσταται από τον ακόλουθο κατάλογο:
"2009 11 11, 2009 11 19, 2009 11 99, 2009 19 11 και 2009 19 19".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Φεβρουαρίου 1993.

Labels: 3
17